《感旧一首为文应符母舅殉义而作》
清代·严熊

成仁取义是家尝，两代忠魂百代香。留发未须钉挂脑，裹尸唯见血沾裳。

东林道学传儿尽，阁老身家共国亡。泉下若知桑海事，也应同往叩穹苍。

作者简介：（1626—1691后）江南常熟人，字武伯，号白云，别号枫江钓叟。明诸生。入清弃科举。曾从钱谦益学诗。谦益卒后，族人哄闹，欲逼钱妾柳如是自杀，夺其所藏。熊鸣鼓草檄，以声族人之罪；人谓有燕赵侠士之风。有《严白云诗集》。